Blaze7451/Wiki-th-20250601 huggingface dataset:
จังหวัดเบิงกูลู

เบิงกูลู (Bengkulu) หรือที่ในอดีตเรียกว่า เบงคูเลน (Bencoolen) เป็นชื่อจังหวัดและเมืองท่าทางตอนใต้ของสุมาตราฝั่งตะวันตก เป็นที่ตั้งสถานีการค้าและป้อมปราการของบริษัทอินเดียตะวันออกแห่งอังกฤษ

**ประวัติศาสตร์**
ก่อนที่อังกฤษจะเข้ามานั้น เบิงกูลูเป็นเมืองเล็ก ๆ อยู่บนเส้นทางเดินเรือผ่านช่องแคบซุนดา ชนส่วนใหญ่เป็นชาวมีนังกาเบา ชาวมลายู และชาวชวา เบิงกูลูเคบเป็นส่วนหนึ่งของศรีวิชัย เมื่อศรีวิชัยเสื่อมลงก็กลายเป็นส่วนหนึ่งของอาณาจักรมีนังกาเบาในสุมาตราตะวันตกต่อมาอยู่ภายใต้อิทธิพลของอาณาจักรมัชปาหิต และเมื่อศาสนาอิสลามแพร่มาถึงบริเวณนี้ ชาวเบิงกูลูส่วนใหญ่ก็หันมานับถือศาสนาอิสลาม
จนถึง พ.ศ. 2225 เมื่อเนเธอร์แลนด์ได้ครองอำนาจในบันเติน และขับไล่ชาวอังกฤษออกมา บริษัทอินเดียตะวันออกแห่งอังกฤษได้เสาะหาทำเลใหม่ ก่อนจะเลือกเบิงกูลูเป็นที่ตั้งสถานีการค้าแห่งใหม่ และได้แผ่ขยายอิทธิพลออกไปยังบริเวณใกล้เคียง เช่น นาตัล ตับปานูลี ปาดัง เนเธอร์แลนด์พยายามคัดค้านแต่ไม่มาสามารถต่อต้านอังกฤษได้ เบิงกูลูได้กลายเป็นคู่แข่งของเมืองจาการ์ตาที่อยู่ภายใต้การควบคุมของเนเธอร์แลนด์ในที่สุด หลังจากสงครามในยุโรปสิ้นสุดลงใน พ.ศ. 2358 อังกฤษได้ประนีประนอมกับเนเธอร์แลนด์ และนำไปสู่การทำสนธิสัญญาใน พ.ศ. 2367 อังกฤษยกเบิงกูลูให้เนเธอร์แลนด์ และเนเธอร์แลนด์จะยกดินแดนของเนเธอร์แลนด์ในคาบสมุทรมลายูให้อังกฤษ 
หลังจากเบิงกูลูมาอยู่ภายใต้การปกครองของเนเธอร์แลนด์แล้ว กลับหมดความสำคัญทางการค้า กลายเป็นสถานที่ใช้กักขังนักโทษ เมื่ออินโดนีเซียได้รับเอกราช เบิงกูลูได้เป็นจังหวัดหนึ่งของอินโดนีเซีย

**หน่วยการบริหาร**
พื้นที่จังหวัดเบิงกูลูแบ่งออกเป็น 9 อำเภอหรือกาบูปาเต็น 1 นครหรือโกตา และ 129 ตำบลหรือเกอจามาตัน
อำเภอ
นคร- เบิงกูลู (Bengkulu; เมืองหลัก)

**อ้างอิง**
 สุพรรณี กาญจนัษฐิติ. เบงกูลู ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 427 – 430
เบิงกูลู
แม่แบบ:เหตุการณ์ปัจจุบัน/2555 พฤศจิกายน 16

* นายโยชิฮิโกะ โนดะ นายกรัฐมนตรีญี่ปุ่นได้ประกาศยุบสภาผู้แทนราษฏร ( mthai news)
}
แดง (พรรณไม้)

แดง (Xylia xylocarpa) เป็นไม้ต้นขนาดใหญ่ สูงได้ถึง 30 เมตร (สูงสุด 37 เมตร) จัดอยู่ในวงศ์ถั่ว (Fabaceae) เป็นไม้ที่ชอบขึ้นในป่าเต็งรัง, ป่าเบญจพรรณ และป่าสัก กระจายพันธุ์ในเอเชียใต้และเอเชียตะวันออกเฉียงใต้ ในประเทศไทยขึ้นได้ทั่วทุกภาค 
ลำต้นค่อนข้างเปล่า ตรง หรือเป็นปุ่มปม เรือนยอดรูปทรงกลม หรือเก้งก้าง ไม่ค่อยแน่นอน สีเขียวอมแดง เปลือกเรียบสีเทาอมแดง ตกสะเก็ดออกเป็นแผ่นกลมบาง ๆ รอบลำต้น เมื่อสับเปลือกทิ้งไว้จะได้ชันสีแดง ยอดอ่อนมีขนสีเหลืองปกคลุม ใบเป็นช่อแบบขนนกสองชั้น ก้านใบยาว 2–7 เซนติเมตร ช่อใบยาว 10–22 เซนติเมตร แต่ละช่อมีใบย่อย 4–5 คู่ ใบย่อยรูปไข่หรือรูปไข่แกมรูปขอบขนาน แผ่นใบมักจะเบี้ยว มีขนาดไม่เท่ากัน กว้าง 3–7 เซนติเมตร ยาว 7–20 เซนติเมตร ปลายใบแหลมมน ฐานใบมักจะเบี้ยว ใบแก่ไม่มีขนปกคลุม หรืออาจจะมีขนประปรายด้านท้องใบเล็กน้อย ก้านใบย่อยยาว 2–4 มิลลิเมตร ดอกสีเหลือง ขนาดเล็ก ขึ้นอัดกันแน่นบนช่อกลมเดี่ยว ๆ หรือแตกกิ่งก้าน หรือขึ้นเป็นกลุ่ม ๆ ขนาดเส้นผ่าศูนย์กลาง แต่ละช่อประมาณ 1.4 เซนติเมตร ก้านช่อดอกยาว 2–5 เซนติเมตร มีขนปกคลุมประปราย กลีบรองดอกเชื่อมติดกันคล้ายรูประฆัง ตรงปลายแยกออกเป็น 5 กลีบ มีขนสีเหลืองปกคลุม กลีบดอก 5 กลีบติดกันเล็กน้อยที่บริเวณฐาน เกสรตัวผู้มี 10 อัน แยกจากกันเป็นอิสระยื่นออกมานอกดอก ดอกจะออกมาพร้อมกับใบอ่อนระหว่างเดือนกุมภาพันธ์ถึงมีนาคม ฝักจะแก่ประมาณเดือนตุลาคมถึงธันวาคม ผลเป็นฝักแบน รูปขอบขนานเรียวและโค้งงอที่ส่วนปลาย ฝักแข็ง ยาวประมาณ 7–10 เซนติเมตร สีน้ำตาลอมเทา ผิวเรียบ ไม่มีขนปกคลุม ไม่มีก้าน เมื่อฝักแก่จะแตกออกเป็น 2 ซีก ผนังของฝักที่แตกมักจะม้วนบิดงอ เมล็ดแบนเรียวแหลม ยาวรีหรือเกือบกลม ยาว 0.4–0.7 นิ้ว กว้าง 0.35–0.5 นิ้ว สีน้ำตาลเป็นมัน เปลือกหุ้มเมล็ดแข็งพอประมาณ เมล็ดแม้จะผ่านไปเป็นระยะเวลานานกว่า 1 ปี ก็สามารถงอกได้หากอยู่ในสภาวะแวดล้อมที่เหมาะสม ฝักหนึ่งมีจำนวนหลายเมล็ด
เปลือกต้นแดง
แดง เป็นไม้ที่ใช้ประโยชน์ ด้วยการใช้เนื้อไม้ในเชิงอุตสาหกรรมป่าไม้ ใช้ทำเฟอร์นิเจอร์ และเครื่องใช้ต่าง ๆ เนื้อไมีสีแดงเรื่อ ๆ หรือสีน้ำตาลอมแดง เสี้ยนเป็นลูกคลื่น หรือมักสน เนื้อละเอียดพอประมาณ มีความแข็งแรง มีความถ่วงจำเพาะประมาณ 1.18 ดอก เปลือกและแก่นใช้บำรุงหัวใจ แก้ไข้ แก้ช้ำใน
แดงเป็นพันธุ์ไม้มงคลพระราชทานประจำจังหวัดตาก และมีชื่อเรียกต่างออกไปตามแต่ละท้องถิ่น อาทิ "คว้าย" (เชียงใหม่, กาญจนบุรี),  "ไคว" (แพร่ แม่ฮ่องสอน)  "จะลาน, จาลาน,  ตะกร้อม,  สะกรอม" (จันทบุรี),  "ซะกร็อฺม, ปราน" (สุรินทร์) เป็นต้น

**อ้างอิง**

**แหล่งข้อมูลอื่น**
 Xylia xylocarpa- Xylia xylocarpa-  พืชกินได้ในป่าสะแกราช-  Karnataka Forest Department date=2011-02-04 
หมวดหมู่:วงศ์ย่อยสีเสียด
หมวดหมู่:ต้นไม้ประจำจังหวัดของไทย
หมวดหมู่:พืชที่ใช้ทำของใช้
หมวดหมู่:สมุนไพร
เขาไกรลาส

เขาไกรลาส
แผนที่แสดงที่ตั้ง
เขาไกรลาส (གངས་རིན་པོ་ཆེ;  t=岡仁波齊峰; कैलास, Kailāsa, ไกลาส)  เป็นยอดเขาแห่งหนึ่งของเทือกเขาหิมาลัย ตั้งอยู่ในทิศตะวันตกของเขตปกครองตนเองทิเบต ทางตอนเหนือของยอดเขานันทาเทวีราว 100 ไมล์ 
มีความสูง abbr=off จัดว่าเป็นยอดเขาสูงเป็นอันดับที่ 32 ของโลก และสูงเป็นที่ 19 ในบรรดายอดเขาของเทือกเขาหิมาลัย เป็นยอดเขาที่มีอายุกำเนิดมาจนถึงปัจจุบัน 50 ล้านปี
ในศาสนาฮินดูเชื่อว่าเขาไกรลาสเป็นที่ประทับของพระศิวะและพระแม่ปารวตี ในศาสนาพุทธมีคัมภีร์สารัตถปกาสินีระบุว่าเขาไกรลาสเป็นเขาที่ประเสริฐสุดในบรรดาภูเขาในป่าหิมพานต์ และยังปรากฏในศาสนาเชนและศาสนาบอน
ตามความเชื่อของศาสนาต่าง ๆ เหล่านี้ เขาไกรลาสเป็นศูนย์กลางของจักรวาล และเชื่อว่า คือแห่งเดียวกันกับเขาพระสุเมรุ
เชิงเขาไกรลาส เป็นต้นกำเนิดของแม่น้ำสำคัญหลายสายของภูมิภาคแห่งนี้ ได้แก่ แม่น้ำคงคา แม่น้ำสินธุ และยังมีทะเลสาบอีก 7 แห่งอยู่รายรอบ ซึ่งแห่งที่สำคัญ คือ "ทะเลสาบมานสโรวระ" หรือ "ทะเลสาบมานัสสะ" อยู่ทางเหนือของเขาไกรลาส ที่เชื่อกันว่า คือ "สระอโนดาต" ในป่าหิมพานต์ เชื่อกันว่าเป็นสถาน ๆ ที่เป็นต้นกำเนิดของหงส์ และหงส์จะบินกลับมาที่นี่ทุกปี ทะเลสาบมานัส ได้ถูกอ้างอิงถึงในรามายณะและมหาภารตะ ที่ระบุว่า "ทะเลสาบมานัสอันศักดิ์สิทธิ์นี้ แม้แต่ใครได้ถูกต้องสัมผัสหรือนำเอามาล้างร่างกายหรือได้อาบน้ำในทะเลสาบนี้ ผู้นั้นจะได้ไปสู่สรวงสวรรค์ และถ้าใครได้ดื่มน้ำในทะเลสาบศักดิ์สิทธิ์นี้ ก็จะได้ขึ้นไปอยู่ในสวรรค์ใกล้ที่สถิตของพระศิวะ"
เขาไกรลาส ปกติจะปกคลุมด้วยหิมะและน้ำแข็งสีขาวโพลน จนได้อีกชื่อหนึ่งว่า "ภูเขาสีเงิน" ("ไกรลาส" หรือ "ไกลาส" เป็นคำวิเศษณ์ในภาษาสันสกฤต แปลว่า "สีเงินยวง") ทุกปีจะมีผู้จาริกแสวงบุญตามศาสนาต่าง ๆ เดินทางมาที่นี่ โดยเชื่อว่าเป็นการบูชาและได้อยู่ใกล้พระศิวะ โดยทำการประทักษิณให้ครบ 39 รอบ เป็นการเคารพบูชาอันสูงสุด

**ดูเพิ่ม**
 ศัมภลา

**อ้างอิง**

**แหล่งข้อมูลอื่น**
หมวดหมู่:เทือกเขาหิมาลัย
หมวดหมู่:ภูเขาศักดิ์สิทธิ์ในประเทศจีน
กุลธิดาฐ์ อักษรนันทน์

พิมพ์พิศา เขมจิรัฎฐ์ (ชื่อเดิม: กุลธิดาฐ์ อักษรนันทน์ ชื่อเล่น จิ๊บ) ชื่อเล่น พิพิม (เกิด 16 กรกฎาคม พ.ศ. 2530) เป็นนักแสดงและนักร้องชาวไทย

**ประวัติ**
พิมพ์พิศา เขมจิรัฎฐ์ หรือในอดีตเคยให้ชื่อในการแสดงว่า กุลธิดา อักษรนันทน์ และ เบญจณัฏฐ์ อักษรนันทน์ ตามลำดับ (ชื่อเล่น: นุ่น และ จิ๊บ แต่ปัจจุบันใช้ชื่อเล่น พิพิม)เกิดเมื่อวันพฤหัสบดีที่ 16 เดือน กรกฎาคม พ.ศ. 2530 (ราศีกรกฎ) เข้าศึกษาระดับประถมที่โรงเรียนวัฒนพฤกษา, มัธยมศึกษาที่โรงเรียนปากเกร็ด จังหวัดนนทบุรี และสำเร็จการศึกษาระดับปริญญาตรีและปริญญาโท ในสาขาเดียวกันที่มหาวิทยาลัยธุรกิจบัณฑิตย์ คณะนิเทศศาสตร์ สาขากำกับการแสดง


**งานบันเทิง**
จิ๊บ กุลธิดาฐ์ ก้าวเข้าวงการบันเทิงครั้งแรก ด้วยการเป็นนักร้องเพลง "หัวหมุน" ในชื่ออัลบั้ม มด-นุ่น-เนย (พ.ศ. 2542) ซึ่งประกอบไปด้วย มด (กัลยา จิรชัยศักดิ์เดชา), เนย (พิชชาภา พงษ์พยอม) และ จิ๊บ เบญจณัฏฐ์ ซึ่งตอนนั้นใช้ชื่อเดิม นุ่น (กุลธิดา อักษรนันทน์) จากนั้นก็มีผลงานโฆษณามาม่าหมูต้มยำ, มายมิ้นท์ จนทำให้เป็นจุดเริ่มต้นของผลงานด้านแสดง
ในบทบาทแรกของ จิ๊บ เบญจณัฎฐ์ รับบทเป็นท่านหญิงรัตนาวดี น้องสาวของท่านชายพจน์ หรือติ๊ก เจษฎาภรณ์ ในละครเรื่อง ปริศนา, กลิ้งไว้ก่อนพ่อสอนไว้ รับบทเป็น เดือนสิบ และจิ๊บ เบญจณัฎฐ์ ก็ได้มีละครตามมาอีกหลายเรื่อง คือ ต่างฟ้าตะวันเดียว รับบท คือพอ, ละครอภิมหึมามหาเศรษฐี รับบท ไฉไล บทบาทนางร้ายเป็นเรื่องแรก ในสังกัดของค่ายโพลัพลัส และได้รับบทเป็น มิ้งค์ (พยาบาลฝึกหัด) จากภาพยนตร์เรื่อง เพื่อนไม่เก่า (พ.ศ. 2554)
จิ๊บ เบญจณัฎฐ์ มีผลงานภาพยนตร์โฆษณาอีกครั้งกับโฆษณาของธนาคารกสิกรไทย รับบท สาวแบงค์ โดยในบทมีคำลงท้ายไว้ว่า ฝากด้วยนะคะ ทำให้เป็นที่จดจำ จนทำให้มีภาพยนตร์โฆษณาของธนาคารชิ้นที่สองตามมาภายใต้ชื่อว่า ฝากให้เราช่วยดูแล
จิ๊บ เบญจณัฎฐ์ ได้เข้าสู่การบทนางเอกอย่างเต็มตัวในบท ขวัญทิพย์ ภาพยนตร์เรื่อง บ้านผีปอบ Reformation (พ.ศ. 2554) และบท น้ำ นางเอกในภาพยนตร์เรื่อง "รัก" (พ.ศ. 2555) และบทบาท แม่พลอย ในละครเวทีเรื่องสี่แผ่นดิน เดอะมิวสิคัล เป็นละครเวทีแห่งกรุงรัตนโกสินทร์ในชื่อ สี่แผ่นดิน เดอะมิวสิคัล

**ผลงาน**

**งานเพลง สตูดิโออัลบั้ม**

**งานเพลง**
 อัลบั้มเพลงประกอบละคร "สุดหัวใจ" ขับข้องเพลง chirpy chirpy cheep cheep, รักกันเถอะ (พ.ศ. 2542)- เพลง Low Sugar สังกัด โมโนมิวสิก (พ.ศ. 2557)- เพลง หากเกิดมาเพื่อคู่กัน สังกัด โมโนมิวสิก (พ.ศ. 2557)

**ผลงาน ภาพยนตร์**

**ผลงาน ละครโทรทัศน์**

**ผลงานละครชุด**

**ซิทคอม**

**ผลงาน ละครเวที**

**ผลงาน พิธีกร**
 Honda Racing Fest 2007 (พิธีกรภาคสนาม)- รายการ INTER CLUB ทางช่อง U Channal- รายการ UNITED SUMMER SUMMER ทางช่อง U Channal- พิธีกร รายการ ขนมไทยอะไรเอ่ย ทางช่อง ทีวีไทย- รายการ ทางช่อง YouTube:Jaowjib

**อ้างอิง**
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:บุคคลจากคณะนิเทศศาสตร์ มหาวิทยาลัยธุรกิจบัณฑิตย์
หมวดหมู่:ศิลปินชาวไทย
หมวดหมู่:นักร้องหญิงชาวไทย
หมวดหมู่:นักร้องป็อปไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักร้องหญิงจากกรุงเทพมหานคร
หมวดหมู่:นักแสดงหญิงจากกรุงเทพมหานคร
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลจากโรงเรียนปากเกร็ด
หมากรุกสากลโอลิมเปียด

ไฟล์:Sahovska olimpiada Bled 2002 1.JPG|thumb|right|350px|หมากรุกสากลโอลิมเปียดครั้งที่ 35 ที่เบลด ค.ศ. 2002
หมากรุกสากลโอลิมเปียด (Chess Olympiad) เป็นการแข่งขันหมากรุกสากลที่จัดขึ้นทุกสองปี ซึ่งมีทีมจากทั่วทุกมุมโลกเข้าแข่งขัน รายการดังกล่าวได้รับการจัดขึ้นโดยสมาพันธ์หมากรุกโลก ซึ่งมีการเลือกประเทศเจ้าภาพจัดการแข่ง

**เกิดจากโอลิมปิก**
ก่อนมีโอลิมปิกขึ้นอย่างไม่เป็นทางการ ในช่วงโอลิมปิกฤดูร้อน 1924 ได้มีความพยายามที่จะรวมหมากรุกสากลเข้าไว้ในกีฬาโอลิมปิก แต่ก็ประสบความล้มเหลวเนื่องด้วยความแตกต่างระหว่างผู้เล่นระดับสมัครเล่นกับผู้เล่นระดับอาชีพ ในขณะที่โอลิมปิกฤดูร้อน 1924 กำลังจะจัดขึ้น ณ กรุงปารีส หมากรุกสากลโอลิมเปียดอย่างไม่เป็นทางการครั้งที่ 1 ก็ได้รับการจัดขึ้นที่กรุงปารีสเช่นเดียวกัน โดยทางสมาพันธ์หมากรุกโลกได้ให้วันที่ 20 กรกฎาคม ค.ศ. 1924 เป็นวันสิ้นสุดการแข่งขันหมากรุกสากลโอลิมเปียดอย่างไม่เป็นทางการครั้งที่ 1 
สมาพันธ์หมากรุกโลกได้จัดรายการโอลิมเปียดขึ้นอย่างเป็นทางการครั้งแรกใน ค.ศ. 1927 โดยจัดขึ้น ณ กรุงลอนดอน การแข่งขันโอลิมเปียดได้จัดขึ้นเป็นประจำทุกปีจนชะงักงันในช่วงสงครามโลกครั้งที่สอง และนับตั้งแต่ ค.ศ. 1950 เป็นต้นมา รายการดังกล่าวก็ได้จัดขึ้นในทุกสองปี

**กีฬาที่ได้รับการยอมรับ**
หมากรุกสากลได้รับการยอมรับให้เป็นฐานะของกีฬาโดยคณะกรรมการโอลิมปิกสากล (ไอโอซี) ตั้งแต่เดือนมิถุนายน ค.ศ. 1999 สมาพันธ์หมากรุกโลกได้รับการยอมรับโดยสหพันธ์กีฬานานาชาติ ในฐานะสมาชิกของไอโอซี สมาพันธ์หมากรุกโลกได้ยึดมั่นในกฎระเบียบ รวมถึงข้อโต้แย้ง และข้อกำหนดสำหรับการตรวจสารต้องห้าม แต่โอกาสที่หมากรุกสากลจะเข้ามาเป็นส่วนหนึ่งของกีฬาโอลิมปิกในอนาคตนั้นยังไม่ชัดเจน การใช้ชื่อ "หมากรุกสากลโอลิมเปียด" ของสมาพันธ์หมากรุกโลกถือเป็นจุดเริ่มต้นของประวัติศาสตร์ และเป็นการหมายถึงการมิได้มีส่วนเกี่ยวข้องกับกีฬาโอลิมปิก

**อ้างอิง**

**แหล่งข้อมูลอื่น**
 FIDE Official website:
**  FIDE Handbook: Chess Olympiads
**  FIDE Handbook: Children`s Olympiads- Complete data and results on OlimpBase:
**  Men's results summary date=2007-10-11 
**  Women's results summary date=2007-10-12 
**  Children's Chess Olympiad and results date=2007-10-11 -  Olympiads Data and Trivia from Bill Wall date=2012-10-25 -  Chess Olympiad 2010 details date=2020-09-17 

หมวดหมู่:ก่อตั้งในปี พ.ศ. 2467
เขตรักษาพันธุ์สัตว์ป่าเชียงดาว

เขตรักษาพันธุ์สัตว์ป่าเชียงดาว เป็นพื้นที่อนุรักษ์ประเภทเขตรักษาพันธุ์สัตว์ป่าในประเทศไทย ตั้งอยู่ในเขตอำเภอเชียงดาว จังหวัดเชียงใหม่ มีเนื้อที่ประมาณ 521 ตารางกิโลเมตร หรือประมาณ 325,625 ไร่ ครอบคลุมเนื้อที่ของตำบลเมืองแหง ในอำเภอเวียงแหง ตำบลเมืองงาย ตำบลเมืองคอง ตำบลเชียงดาว และตำบลแม่นะ มีสภาพภูมิประเทศเป็นเทือกเขาสูงสลับซับซ้อน สภาพป่าเป็นป่าดิบแล้ง ป่าดิบเขา ป่าสน สลับกับทุ่งหญ้า โดยมีจุดน่าสนใจ คือ ดอยหลวงเชียงดาว ซึ่งเป็นภูเขาหินปูนที่สูงที่สุดในประเทศไทย มีความสูง 2,275 เมตร นับเป็นดอยหรือภูเขาที่มีความสูงเป็นอันดับ 3 ของประเทศไทย รองจากดอยอินทนนท์ และดอยผ้าห่มปก ได้รับการขึ้นทะเบียนเป็นเขตรักษาพันธุ์สัตว์ป่าเมื่อวันที่ 24 สิงหาคม พ.ศ. 2521

** ประวัติ**
ดอยหลวงเชียงดาว เดิมมีชื่อว่า "ดอยเพียงดาว" แต่ผู้ที่อาศัยอยู่ในท้องถิ่นได้เรียกเพี้ยนมาเป็น "เชียงดาว" อย่างในปัจจุบัน และมีชื่อดั้งเดิมว่า "ดอยอ่างสลุง" โดยมีความเชื่อว่าในอดีต สมเด็จพระสัมมาสัมพุทธเจ้าเคยเสด็จมาพร้อมพระอรหันต์ 8 รูป ทรงลงสรงน้ำในที่แห่งนี้ ขณะที่ "หลวง" ในภาษาเหนือ หมายถึง "ใหญ่"
ดอยหลวงเชียงดาว เป็นเทือกเขาที่มีความยาวติดต่อกันเป็นส่วนหนึ่งของเทือกเขาเชียงดาว ซึ่งเป็นส่วนต่อเนื่องกับเทือกเขาถนนธงชัย เกิดจากการกัดเซาะของน้ำทะเลในยุคเพอร์เมียน (250–300 ล้านปีก่อน) ซึ่งลักษณะของหินปูนไม่สามารถรองรับน้ำได้ แต่จะถูกกัดเซาะ จึงกลายมาเป็นเทือกเขาและดอยต่าง ๆ ในบริเวณนี้ ซึ่งเดิมเคยเป็นทะเลมาก่อน
left
ดอยหลวงเชียงดาว มีดอยที่สูงด้วยกันทั้งหมด 3 แห่ง นอกจากดอยหลวงเชียงดาวแล้ว ยังมี "ดอยสามพี่น้อง" และ "ดอยกิ่วลม" อีกซึ่งอยู่ใกล้กัน และถึงแม้ดอยหลวงเชียงดาว จะเป็นยอดดอยที่มีความสูงเช่นเดียวกับดอยอินทนนท์ และดอยผ้าห่มปกแล้ว แม้จะอยู่ในจังหวัดเชียงใหม่เช่นเดียวกัน แต่ทว่าความหลากหลายของสิ่งมีชีวิตของที่นี่แตกต่างไปโดยสิ้นเชิง โดยจะมีสิ่งมีชีวิตเฉพาะถิ่นอยู่เป็นจำนวนมาก และพืชพรรณที่หายากหลายชนิด อีกทั้งยังเป็นแหล่งอาศัยของกวางผา สัตว์กีบคู่ประเภทเดียวกับเลียงผา ที่พบเพียงไม่กี่แห่งเท่านั้นในประเทศไทย

**อ้างอิง**

**แหล่งข้อมูลอื่น**
  พระราชกฤษฎีกากำหนดบริเวณที่ดินป่าเชียงดาว date=2022-12-01 . ราชกิจจานุเบกษา เล่ม 95 ตอนที่ 87 ฉบับพิเศษ หน้า 19–21. - df=dmy-all- url-status=dead - df=dmy-all 
เชียงดาว
หมวดหมู่:อำเภอเชียงดาว
ดอยเชียงดาว

ดอยหลวงเชียงดาวในเดือนกันยายน พ.ศ. 2565
พระอาทิตย์ตกบนยอดดอยเชียงดาว
ดอยเชียงดาว หรือ ดอยหลวงเชียงดาว (Doi Chiang Dao, Doi Luang Chiang Dao) เป็นดอยหรือยอดเขาที่มีความสูงเป็นอันดับ 3 ของประเทศไทย รองมาจากดอยอินทนนท์และดอยผ้าห่มปก ตั้งอยู่ในเขตอำเภอเชียงดาว จังหวัดเชียงใหม่  มีความสูง 2,275 เมตร (7,136 ฟุต) จากระดับน้ำทะเล  ชื่อในสมัยก่อนเรียกว่า "ดอยอ่างสลุง"  ชื่อกันตามตำนานพื้นเมืองว่าเป็นสถานที่ที่สมเด็จพระสัมมาสัมพุทธเจ้า เสด็จมาพร้อมพระอรหันต์ 8 รูป ทรงลงสรงน้ำในสลุงทองคำหรือบริเวณอ่างสลุง จึงเรียกดอยแห่งนี้ว่า "ดอยหลวง" เนื่องจากเป็นดอยที่มีขนาดสูงใหญ่ ("หลวง" ในภาษาเหนือ หมายถึง "ใหญ่" ) เพี้ยนเป็น "ดอยหลวงเพียงดาว" (ดอยหลวงเปียงดาวในภาษาเหนือ) จนกลายมาเป็น  "ดอยหลวงเชียงดาว" หรือ "ดอยเชียงดาว" ในปัจจุบัน
เป็นที่ตั้งของเขตรักษาพันธุ์สัตว์ป่าเชียงดาว อุณหภูมิตามปกติจะถูกปกคลุมด้วยเมฆหมอกตลอดปีโดยเฉพาะในฤดูหนาวและฤดูฝน อากาศหนาวเย็นตลอดฤดูหนาวและฤดูฝนอากาศชุ่มชื้นมาก เป็นแหล่งที่มีพืชพรรณหลากหลายและมีหลายชนิดที่เป็นพืชถิ่นเดียวไม่พบในส่วนอื่น ๆ ของประเทศไทย มีทั้งพืชเขตร้อน, กึ่งเขตร้อนและพืชเขตอบอุ่น จึงเป็นสถานที่ ๆ พบความหลากหลายทางชีวภาพมาก เนื่องจากเป็นเขาหินปูน เป็นส่วนหนึ่งของเทือกเขาถนนธงชัย เกิดขึ้นในยุคเพอร์เมียน มีอายุระหว่าง 230–250 ล้านปี เป็นหมู่หินราชบุรีของไทย ซึ่งเกิดจากการทับถมของตะกอนทะเล และซากสัตว์ที่มีหินปูน สันนิษฐานว่า พื้นที่ในบริเวณนี้ในอดีตเคยเป็นท้องทะเลมาก่อนที่การตกตะกอนทับถมของซากสิ่งมีชีวิต เช่น ปะการังและหอย  เป็นแหล่งนิยมสำหรับการดูนก  มีนกอาศัยอยู่ที่นี่มากกว่า 300 ชนิด รวมถึงสัตว์ป่าชนิดอื่นที่หายาก เช่น ผีเสื้อสมิงเชียงดาว, ไก่ฟ้าหางลายขวาง, กวางผา รวมถึงเลียงผา ซึ่งเป็นสัตว์ป่าสงวน เป็นต้น 
เมื่อวันที่ 15 กันยายน 2564 ยูเนสโก ได้ประกาศขึ้นทะเบียนดอยเชียงดาวให้เป็นพื้นที่สงวนชีวมณฑลแห่งใหม่ของโลก นับเป็นพื้นที่สงวนชีวมณฑลโลกลำดับที่ 5 ของเมืองไทย

**อ้างอิง**

**แหล่งข้อมูลอื่น**
 thaibirding.com on Doi Chiang Dao - ไต่ฟ้า ตามฝัน สู่“ดอยเชียงดาว”ดินแดนดอกไม้งาม ท่ามกลางม่านหมอกแห่งขุนเขาศักดิ์สิทธิ์fix-attempted=yes  โดยผู้จัดการออนไลน์- 98.876667
หมวดหมู่:ยอดดอย
หมวดหมู่:อำเภอเชียงดาว
หมวดหมู่:ภูมิศาสตร์ของจังหวัดเชียงใหม่
เดอะเฮาส์มาร์ตีนส์

เดอะเฮาส์มาร์ตีนส์ (The Housemartins) เป็นวงอินดี้ป็อปจากอังกฤษที่ได้อยู่ในช่วงปีทศวรรษ 1980 หลายเนื้อร้องของเดอะเฮาส์มาร์ตีนส์ได้รวมลัทธิมาร์กซ์ การเมือง, และศาสนาคริสต์ สะท้อนให้เห็นถึงนักร้อง พอล ฮีตัน จากความเชื่อที่เห็น (ด้านหลังของปกอัลบั้ม London 0 Hull 4 ที่มีข้อความว่า "Take Jesus - Take Marx - Take Hope")

**ผลงาน**

**อัลบั้ม**

**ซิงเกิล**
 "Flag Day" (ตุลาคม 1985)- "Sheep" (มีนาคม 1986, UK # 56)- "Happy Hour" (พฤษภาคม 1986, UK # 3)- "Think for a Minute" (กันยายน 1986, UK # 18)- "Caravan of Love" (พฤศจิกายน 1986, UK # 1)- "Five Get Over Excited" (พฤษภาคม 1987, UK # 11)- "Me and the Farmer" (สิงหาคม 1987, UK # 15)- "Build" (พฤศจิกายน 1987, UK # 15)- "There Is Always Something There to Remind Me" (เมษายน 1988, UK # 35)

**อัลบั้มรวมเพลง**
 The Housemartins Christmas Box Set (พฤศจิกายน 1986) UK # 84
*Now That's What I Call Quite Good (เมษายน 1988) UK # 8
*The Best of the Housemartins (มีนาคม 2004)
*Live At The BBC (2006, Universal)
*Soup (ธันวาคม 2007) UK # 15

**อ้างอิง**
หมวดหมู่:กลุ่มดนตรีสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2526
ทางหลวงแผ่นดินหมายเลข 2157

ทางหลวงแผ่นดินหมายเลข 2157 หรือ ถนนขุขันธ์-โคกตาล หรือ "ถนนมโนไพร" เป็นทางหลวงแผ่นดินในเขตอำเภอขุขันธ์ที่ใช้สัญจรติดต่อกันภายในอำเภอขุขันธ์และอำเภอภูสิงห์ โดยเริ่มต้นจากแยกนิคมสายเอก(แยกจากทางหลวงแผ่นดินหมายเลข 220) ตำบลหนองฉลอง ผ่านพื้นที่ ตำบลหนองฉลอง ตำบลนิคมพัฒนา และตำบลปรือใหญ่ อำเภอขุขันธ์ มีระยะทางรวมทั้งสิ้นประมาณ 15 กิโลเมตร

**ทางแยกที่สำคัญ**

**สถานที่สำคัญ**
องค์การบริหารส่วนตำบลหนองฉลอง
*วัดนิคมสายเอก
*โรงพยาบาลขุขันธ์
*สถานีตำรวจภูธรปรือใหญ่
*สถานคุ้มครองคนไร้ที่พึ่งปรือใหญ่
*โรงพยาบาลส่งเสริมสุขภาพตำบลนิคมซอยกลาง
*โรงเรียนนิคม 3 (กรมประชาสงเคราะห์)
*โรงเรียนปรือใหญ่วิทยบัลลังก์

**เขตควบคุม**
ทางหลวงแผ่นดินหมายเลข 2157 แบ่งเขตการควบคุมออกเป็น 2 ตอน ได้แก่
4-2157
2157
2157
หมวดหมู่:อำเภอขุขันธ์
ทางหลวงแผ่นดินหมายเลข 2201

ทางหลวงแผ่นดินหมายเลข 2201 หรือ ถนนไกรภักดี สายขุขันธ์-ช่องสะงำ เป็นทางหลวงแผ่นดินที่ใช้สัญจรติดต่อกันในเขตอำเภอขุขันธ์และอำเภอภูสิงห์ โดยเริ่มแยกจากทางหลวงแผ่นดินหมายเลข 220 ที่แยกขุขันธ์ ตำบลห้วยเหนือ(เขตเทศบาลตำบลเมืองขุขันธ์) ผ่านพื้นที่ตำบลห้วยสำราญ ตำบลโสน อำเภอขุขันธ์  และไปสิ้นสุดที่ด่านศุลกากรช่องสะงำ ตำบลไพรพัฒนา อำเภอภูสิงห์

**รายชื่อทางแยก**
ศก.5050

**สถานที่สำคัญ**
ที่ว่าการอำเภอขุขันธ์
*ที่ทำการไปรษณีย์ อำเภอขุขันธ์
*สำนักงานปศุสัตว์อำเภอขุขันธ์
*ตลาดเทศบาล 1
*สถานีตำรวจภูธรขุขันธ์
*บริษัท แอ็ดไวซ์ขุขันธ์ จำกัด (มหาชน)
*ศูนย์ส่งเสริมอาชีพสตรีชนบทอำเภอขุขันธ์ (เรือนสร้อยจิตร)
*บริษัท ศรีสะเกษทรัพย์ไพบูลย์ จำกัด
*วัดเทพทวารา(วัดบ้านแทรง)
*โรงเรียนบ้านแทรง
*ศูนย์เด็กเล็กก่อนเกณฑ์บ้านแทรง
*ศูนย์เรียนรู้ชุมชนพอเพียง ชุมชนบ้านแทรง
*วัดบ้านราษีพัฒนา
*วัดบ้านโสน
*โรงเรียนบ้านโสน
*วัดบ้านสี่แยกนาเจริญ
*โรงเรียนบ้านสวาย
*โรงเรียนบ้านละลม
*โรงเรียนละลมวิทยา
*โรงเรียนบ้านไพรพัฒนา
*จุดผ่านแดนถาวรช่องสะงำ
*นครวัด-นครธม ประเทศกัมพูชา

**เขตควบคุม**
ถนนไกรภักดี แบ่งเขตการควบคุมออกเป็น 2 ตอน ได้แก่

**แหล่งข้อมูลอื่น**
  ระบบสารสนเทศโครงข่ายทางหลวง date=2023-01-13  (doh.go.th)
2201
4-2201
2201
คุณากร ปรีชาชนะชัย

คุณากร ปรีชาชนะชัย (เกิด 9 พฤศจิกายน พ.ศ. 2524) เจียง เป็นนักการเมืองชาวไทย เป็นที่ปรึกษารัฐมนตรีว่าการกระทรวงพาณิชย์ (พิชัย นริพทะพันธุ์) อดีตสมาชิกสภาผู้แทนราษฎรจังหวัดสุรินทร์ สังกัดพรรคเพื่อไทย 2 สมัย

**ประวัติ**
คุณากร เกิดเมื่อวันที่ 9 พฤศจิกายน พ.ศ. 2524 ที่อำเภอท่าตูม จังหวัดสุรินทร์ เป็นบุตรชายนายสรรพกิจ ปรีชาชนะชัย อดีตสมาชิกวุฒิสภาจังหวัดสุรินทร์ กับนางดวงใจ ปรีชาชนะชัย อดีตสมาชิกสภาจังหวัดสุรินทร์ 
สำเร็จการศึกษาระดับมัธยมศึกษา จากโรงเรียนสุรวิทยาคาร ระดับปริญญาตรี คณะบริหารธุรกิจ จากมหาวิทยาลัยหอการค้าไทย และระดับปริญญาโทคณะรัฐประศาสนศาสตร์ จากสถาบันบัณฑิตพัฒนบริหารศาสตร์ (นิด้า)

**เข้าสู่การเมือง**
คุณากร เข้าสู่วงการการเมืองต่อเนื่องจากสรรพกิจ ปรีชาชนะชัย โดยลงสมัครครั้งแรกในเขตเลือกตั้งอำเภอชุมพลบุรี อำเภอท่าตูม อำเภอรัตนบุรี (เฉพาะตำบลกุดขาคีม) และได้รับคะแนนเสียงชนะสุริยะ ร่วมพัฒนา สังกัดพรรคภูมิใจไทย สส.เจ้าของพื้นที่เดิม

**เครื่องราชอิสริยาภรณ์**

**รางวัล**
 รางวัลสิงห์ฆเณศ สาขาผู้เป็นแบบอย่างสังคมยอดเยี่ยมแห่งปี ประจำปี 2559

**อ้างอิง**
หมวดหมู่:บุคคลจากอำเภอท่าตูม
หมวดหมู่:นักการเมืองไทย
หมวดหมู่:ชาวไทยเชื้อสายจีน
หมวดหมู่:สมาชิกสภาผู้แทนราษฎรจังหวัดสุรินทร์
หมวดหมู่:นักการเมืองพรรคเพื่อไทย
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:พุทธศาสนิกชนชาวไทย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ลาเดฟ็องส์

ลาเดฟ็องส์ (La Défense) เป็นชื่อเรียกย่านธุรกิจขนาดใหญ่ที่สำคัญทางทิศตะวันตกของกรุงปารีส มีประชากรราว 20,000 คน ลาเดฟ็องส์เป็นย่านเมืองใหม่เทียบได้กับย่านสยามในไทย เพราะฉะนั้นย่านนี้จึงมีอาคารใหม่เติบโตอย่างรวดเร็ว มีอาคารสูงมากมายในพื้นที่กว่า 77.5 เอเคอร์ โดยมีอาคารกระจกเสริมเหล็กราว 72 ตึก มีอาคารที่สูงกว่า 150 เมตร มากกว่า 14 ตึก มีพนักงานรายวันมากกว่า 180,000 คน และมีพื้นที่สำนักงานประมาณ 3.5 ล้านตารางเมตร เช่น ตูร์เฟิสต์ซึ่งเป็นอาคารที่สูงที่สุดในย่าน อาคารอาร์ชเดอลาเดฟ็องส์เป็นอาคารที่สร้างมาเพื่อเป็นอนุสรณ์รวมถึงเป็นสัญลักษณ์ของย่านนี้ด้วย อาคารตูร์ซอซีเยเตเฌเนราลเป็นสำนักงานใหญ่ของธนาคารซอซีเยเตเฌเนราลซึ่งเป็นธนาคารที่ใหญ่ที่สุดแห่งหนึ่งของฝรั่งเศส เป็นต้น ย่านลาเดฟ็องส์จึงเป็นศูนย์กลางทางธุรกิจที่ใหญ่ที่สุดในยุโรป

**อ้างอิง**

**แหล่งข้อมูลอื่น**
  ภาพถ่ายดาวเทียมจากกูเกิล แผนที่-  La Défense de Paris-  Site officiel de l'EPAD (Établissement Public pour l'Aménagement de la Défense) fr-  Connecting-Paris, web site created by the Chamber of commerce and industry of Paris to help companies setting up in La Defense en-  Expatriates Magazine date=2014-11-11 , A printed publication distributed within various corporations situated in La Defense helping international employees integrate within the workplace and city en-  Les bâtiments de la Défense fr-  Structurae: Structural engineering and architecture guide to Paris-La Défense en
หมวดหมู่:ย่านในฝรั่งเศส
หมวดหมู่:ปารีส
หมวดหมู่:ลาเดฟ็องส์
สมาชิกสภาผู้แทนราษฎรจังหวัดพระนคร

สมาชิกสภาผู้แทนราษฎรจังหวัดพระนคร

**ประวัติศาสตร์**
หลังจากประเทศไทยมีการเปลี่ยนแปลงการปกครองในปี พ.ศ. 2475 จึงมีการจัดการเลือกตั้งสมาชิกสภาผู้แทนราษฎรเป็นครั้งแรก เมื่อวันที่ 15 พฤศจิกายน พ.ศ. 2476 โดยการเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดพระนครมีสมาชิกสภาผู้แทนราษฎรชุดแรก คือ พลโทพระยาเทพหัสดิน (ผาด เทพหัสดิน ณ อยุธยา)  นายไต๋ ปาณิกบุตร และ ขุนสมาหารหิตะคดี (โป๊ โปรคุปต์) - นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 4 สมัย ได้แก่ พันตรี ควง อภัยวงศ์- สมาชิกสภาผู้แทนราษฎรสตรีคนแรกของจังหวัดพระนคร คือ นางศิระ ปัทมาคม (จากการเลือกตั้ง พ.ศ. 2512)- ตระกูลการเมืองที่ได้รับเลือกตั้งมากที่สุด คือ
** เทพหัสดิน ณ อยุธยา (2 คน) ได้แก่ พลโท พระยาเทพหัสดิน (ผาด เทพหัสดิน ณ อยุธยา) และพลโท บัญญัติ เทพหัสดิน ณ อยุธยา
** โอสถานุเคราะห์ (2 คน) ได้แก่ ร้อยตำรวจเอก เสวียน โอสถานุเคราะห์ และร้อยตำรวจเอก สุรัตน์ โอสถานุเคราะห์
** อภัยวงศ์ (2 คน) ได้แก่ พันตรี ควง อภัยวงศ์ และคุณหญิงเลขา อภัยวงศ์
** ปราโมช (2 คน) ได้แก่ หม่อมราชวงศ์คึกฤทธิ์ ปราโมช และหม่อมราชวงศ์เสนีย์ ปราโมช

**เขตการเลือกตั้ง**

**รายนามสมาชิกสภาผู้แทนราษฎรแบบแบ่งเขต**

**ชุดที่ 1; พ.ศ. 2476**

**ชุดที่ 2–4; พ.ศ. 2480–2489**
legend2|#b0ceff|พรรคก้าวหน้า (พ.ศ. 2488) → พรรคประชาธิปัตย์|border=1px solid #AAAAAA
legend2|#d7e4f9|พรรคประชาธิปัตย์|border=1px solid #AAAAAA
legend2|#fa8072|พรรคสหชีพ|border=1px solid #AAAAAA
legend2|#ccccff|พรรคสหชีพ → พรรคประชาชน (พ.ศ. 2490)|border=1px solid #AAAAAA
legend2|#ffb6b6|พรรคแนวรัฐธรรมนูญ|border=1px solid #AAAAAA
legend2|#aacc99|พรรคอิสระ (พ.ศ. 2488) |border=1px solid #AAAAAA

**ชุดที่ 5; พ.ศ. 2491–2492**

**ชุดที่ 7; พ.ศ. 2495**

**ชุดที่ 8–9; พ.ศ. 2500**
 legend2|#ffb6b6|พรรคเสรีมนังคศิลา |border=1px solid #AAAAAA
 legend2|#d7e4f9|พรรคประชาธิปัตย์|border=1px solid #AAAAAA
 border=1px solid #AAAAAA

**ชุดที่ 10; พ.ศ. 2512**
 legend2|#d7e4f9|พรรคประชาธิปัตย์|border=1px solid #AAAAAA

**รูปภาพ**

**อ้างอิง**

หมวดหมู่:การเมืองในกรุงเทพมหานคร
สมาชิกสภาผู้แทนราษฎรจังหวัดธนบุรี

สมาชิกสภาผู้แทนราษฎรจังหวัดธนบุรี

**ประวัติศาสตร์**
หลังจากประเทศไทยมีการเปลี่ยนแปลงการปกครองในปี พ.ศ. 2475 จึงมีการจัดการเลือกตั้งสมาชิกสภาผู้แทนราษฎรเป็นครั้งแรก เมื่อวันที่ 15 พฤศจิกายน พ.ศ. 2476 โดยการเลือกตั้งครั้งนี้เป็น  "การเลือกตั้งทางอ้อมครั้งแรกและครั้งเดียวของไทย" โดยจังหวัดธนบุรีมีสมาชิกสภาผู้แทนราษฎรคนแรก คือ นายทองอยู่ พุฒพัฒน์- นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 5 สมัย ได้แก่ นายไถง สุวรรณทัต- ตระกูลการเมืองที่ได้รับเลือกตั้งมากที่สุด คือ 
** สุวรรณทัต (2 คน) ได้แก่ นายไถง สุวรรณทัต และนายมนัส สุวรรณทัต

**เขตการเลือกตั้ง**

**รายนามสมาชิกสภาผู้แทนราษฎรแบบแบ่งเขต**

**ชุดที่ 1–3; พ.ศ. 2476–2481**

**ชุดที่ 4; พ.ศ. 2489**
legend2|#b0ceff|พรรคก้าวหน้า (พ.ศ. 2488) → พรรคประชาธิปัตย์|border=1px solid #AAAAAA
legend2|#aacc99|พรรคอิสระ (พ.ศ. 2488)|border=1px solid #AAAAAA
legend2|#d7e4f9|พรรคประชาธิปัตย์|border=1px solid #AAAAAA
legend2|#ffb6b6|พรรคแนวรัฐธรรมนูญ|border=1px solid #AAAAAA

**ชุดที่ 5; พ.ศ. 2491–2492**

**ชุดที่ 7; พ.ศ. 2495**

**ชุดที่ 8–9; พ.ศ. 2500**
legend2|#d7e4f9|พรรคประชาธิปัตย์|border=1px solid #AAAAAA
legend2|#ffb6b6|พรรคเสรีมนังคศิลา |border=1px solid #AAAAAA

**ชุดที่ 10; พ.ศ. 2512**
legend2|#d7e4f9|พรรคประชาธิปัตย์|border=1px solid #AAAAAA

**รูปภาพ**

**อ้างอิง**

หมวดหมู่:การเมืองในกรุงเทพมหานคร
จิกสวน

จิกสวน  Barringtonia racemosa เป็นไม้ยืนต้นในวงศ์ Lecythidaceae เปลือกต้นสีเทาหรือสีน้ำตาล ลำต้นมีปุ่มเล็กๆ เปลือกชั้นในสีเขียวอ่อน หลุดลอกง่าย ภายในเปลือกมีเส้นใย ใบเป็นใบเดี่ยว แผ่นใบขนาดใหญ่ ใบเกลี้ยงทั้งสองด้าน ด้านบนเป็นมัน ก้านใบอ้วนสั้น ดอกเป็นดอกช่อ ออกที่ปลายกิ่ง ตัวช่อดอกห้อยลง ดอกย่อยมีก้านดอกสั้นมาก กลีบดอกสั้นกว่าเกสรตัวผู้ที่มีสีแดงและยื่นยาวออกมาเป็นพู่ กลีบดอกมี 4 กลีบ สีชมพูอ่อน ผลเป็นผลเดี่ยว ผลกลมรี ผิวขรุขระ ดอกและยอดรับประทานได้

**รวมภาพ**

**อ้างอิง**
 มัณฑนา นวลเจริญ. 2552. สารานุกรมความหลากหลายทางชีวภาพตำบลคลองประสงค์ อำเภอเมือง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อม

**แหล่งข้อมูลอื่น**
http://www.plantzafrica.com/plantab/barringrac.htm date=2016-03-04 
*http://www.worldagroforestrycentre.org/sea/Products/AFDbases/af/asp/SpeciesInfo.asp?SpID=307 date=2012-03-09 -  date=2011-02-18  Australian Institute of Marine Science - Field Guide to the Mangroves of Queensland
หมวดหมู่:พืชที่รับประทานได้
หมวดหมู่:จิก
ถัน หย่าถิง

ถัน หย่าถิง (譚雅婷; Tan Ya-ting) เกิดวันที่ 7 พฤศจิกายน ค.ศ. 1993 ที่นครซินจู๋ สาธารณรัฐจีน เป็นนักยิงธนูทีมชาติจีนไทเป ผู้ทำลายสถิติยิงธนูระดับประเทศใน ค.ศ. 2009 นอกจากนี้ เธอยังเคยร่วมทีมกับธนภัทร หาริกุล ผู้เป็นนักยิงธนูชาวไทย เข้าแข่งขันโอลิมปิกเยาวชนฤดูร้อน 2010 ในประเภททีมผสมด้วยเช่นกัน

**ประวัติ**
ถัน หย่าถิง เข้าแข่งขันในโอลิมปิกเยาวชนฤดูร้อน 2010 ที่ประเทศสิงคโปร์ โดยเธอได้รับรางวัลเหรียญเงินในประเภทเยาวชนหญิงหลังจากเป็นฝ่ายแพ้ต่ออดีตแชมป์ยิงธนูเวิลด์คัพอย่างควัก เยจี ในรอบไฟนอล และใน ค.ศ. 2012 เธอได้รับการคัดเลือกเข้าสู่การแข่งขันกีฬายิงธนูในโอลิมปิกฤดูร้อน 2012

**อ้างอิง**

**แหล่งข้อมูลอื่น**
 language=en
หมวดหมู่:นักยิงธนูชาวไต้หวัน
หมวดหมู่:ผู้เข้าแข่งขันโอลิมปิกเยาวชนฤดูร้อน 2010
หมวดหมู่:นักยิงธนูในโอลิมปิกฤดูร้อน 2012
หมวดหมู่:นักกีฬาโอลิมปิกทีมชาติไต้หวัน
หมวดหมู่:บุคคลจากนครซินจู๋
หมวดหมู่:นักกีฬาโอลิมปิกทีมชาติไต้หวัน

ไต้หวันเข้าแข่งขันกีฬาโอลิมปิกภายใต้ชื่อ "สาธารณรัฐจีน" ก่อน ค.ศ. 1979 และ "จีนไทเป" หลัง ค.ศ. 1979
อโอลิมปิก
ตไต้หวัน
อีกาสามขา

ภาพจิตรกรรมฝาผนังอีกาสามขา ในยุคราชวงศ์ฮั่น 
(มณฑลเหอหนาน, ประเทศจีน)
ภาพจิตรกรรมฝาผนังอีกาสามขา ในยุคราชวงศ์โกคูรยอ
อีกาสามขา (Three-legged crow; 八咫烏; โรมะจิ: Yatagarasu; ฮันกึล: 삼족오; ฮันจา: 三足烏; 陽烏; พินอิน: yángwū) เป็นนกที่ปรากฏในปกรณัมของชนชาติในภูมิภาคเอเชียตะวันออก ทั้งญี่ปุ่น, จีน และเกาหลี

**ปกรณัมจีน**
อีกาสามขา เป็นอีกาตัวสีดำ มีขาสามขา หลังการสร้างโลก ในสมัยฮ่องเต้เหยา มีดวงอาทิตย์ปรากฏพร้อมกันถึง 10 ดวง อีกาสามขาเป็นนกประจำดวงอาทิตย์ เช่นเดียวกับกระต่ายแห่งดวงจันทร์ สร้างความเดือดร้อนแก่มนุษย์เป็นอย่างยิ่ง เง็กเซียนฮ่องเต้จึงมีบัญชาให้โฮวอี้ใช้ธนูยิงให้ตก ด้วยความคะนองของโฮวอี้จึงยิงตกไป 9 ดวง เหลือแค่ดวงเดียว

**ปกรณัมญี่ปุ่น**
อีกาสามขา เป็นนกประจำองค์อามาเตราซุ เทพีแห่งดวงอาทิตย์ ในนิฮนโชกิ อันเป็นพงศาวดารญี่ปุ่น ได้บันทึกว่า จักรพรรดิจิมมุ ซึ่งทรงเป็นปฐมจักรพรรดิแห่งญี่ปุ่น เมื่อครั้งยังทรงเป็นนักรบธรรมดา เมื่อพระองค์ทรงรบแพ้นางาซูเนฮิโกะ พระองค์ทรงตระหนักว่าการที่พระองค์และพรรคพวกรบแพ้ เพราะเป็นการรบที่หันหน้าไปทางทิศตะวันออกซึ่งเข้าหาดวงอาทิตย์ ดังนั้นแล้ว พระองค์จึงตัดสินใจย้ายมาอยู่ทางด้านตะวันออกของคาบสมุทรคิอิ เพื่อที่จะรบไปทางทิศตะวันตก ทั้งนี้เป็นการชี้นำโดยอีกาสามขา ชาวญี่ปุ่นจึงถือว่าอีกาสามขาเป็นนกศักดิ์สิทธิ์ ด้วยเป็นผู้ที่ทำให้ญี่ปุ่นได้สร้างชาติขึ้นมา จนถึงปัจจุบันนี้ อีกาสามขายังได้ปรากฏอยู่ในสัญลักษณ์หลายประการของญี่ปุ่น เช่น ฟุตบอลทีมชาติญี่ปุ่น เป็นต้น

**ปกรณัมเกาหลี**
ในปกรณัมเกาหลี อีกาสามขามีความสอดคล้องกับปกรณัมญี่ปุ่นตรงที่เป็นเรื่องราวของการสร้างชาติ ในอาณาจักรโคกูรยอ อีกาสามขาได้ถูกใช้เป็นสัญลักษณ์แห่งสติปัญญาและอำนาจ และเป็นสัญลักษณ์ประจำราชวงศ์โคกูรยอ และพระเจ้าทงมย็องซ็อง ปฐมจักรพรรดิแห่งราชวงศ์โคกูรยอ ปัจจุบันใช้เป็นสัญลักษณ์ของการเป็นศูนย์รวมจิตใจของชาติ

**ดูเพิ่ม**
เท็งงุ
*ฟีนิกซ์

**อ้างอิง**
หมวดหมู่:สิ่งมีชีวิตในตำนานญี่ปุ่น
หมวดหมู่:สิ่งมีชีวิตในตำนานจีน
ลอรา เจมส์

ลอร่า เจมส์ (Laura James) คือ นางแบบแฟชั่นชาวอเมริกา และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 19 ของรายการอเมริกาส์เน็กซ์ท็อปโมเดล
หมวดหมู่:นางแบบอเมริกัน
หมวดหมู่:ชาวอเมริกันเชื้อสายออสเตรเลีย
กระต่ายจันทร์ (ความเชื่อ)

จันทรสมุทรบนดวงจันทร์ ที่ปรากฏภาพคล้ายกระต่าย
กระต่ายจันทร์ เป็นความเชื่อรวมกันของหลายชนชาติ ที่เชื่อว่าบนดวงจันทร์มีกระต่ายอาศัยอยู่ โดยพิจารณาจากจันทรสมุทร (หลุมดำบนดวงจันทร์) แล้วเกิดเป็นพาเรียโดเลีย (จินตภาพ) รูปกระต่ายขึ้นมา
ความเชื่อนี้มีในหลายชนชาติทั่วโลก เช่น แอฟริกา, ทิเบต, จีน, ญี่ปุ่น รวมถึงอเมริกากลางและอเมริกาใต้
ในปกรณัมของฮินดู พระจันทร์ เทพเจ้าแห่งดวงจันทร์ เป็นผู้ถือกระต่ายไว้ในพระหัตถ์ เนื่องจากคำว่ากระต่ายในภาษาสันสกฤต คือ "ศศะ" ดังนั้นจึงเรียกดวงจันทร์ว่า "ศศิน" (ศศินฺ) แปลว่า "ซึ่งมีกระต่าย"
ในปกรณัมของจีน ภาพที่ปรากฏบนดวงจันทร์ คือ กระต่ายขาวกำลังตำข้าวในครก กระต่ายนี้เชื่อกันว่าเป็นผู้รับใช้เซียนหรือผู้วิเศษ โดยมีหน้าที่ปรุงยาอายุวัฒนะ หรือเป็นสัตว์เลี้ยงของฉางเอ๋อ เทพธิดาแห่งดวงจันทร์ 
ในชาดก ซึ่งเป็นนิทานของพุทธศาสนา มีเรื่องหนึ่งเล่าว่า มีชายคนหนึ่งหลงทางในป่า ขณะที่หมดสติไปเพราะความหิวและยากลำบาก มีสัตว์ป่า 3 ชนิดมาพบเข้า ได้แก่ หมี, หมาจิ้งจอก และกระต่าย สัตว์ทั้ง 3 ตกลงกันที่จะช่วยชายผู้นี้ หมีนำปลามาให้ ขณะที่หมาจิ้งจอกนำองุ่นมาให้ แต่กระต่ายไม่อาจหาอะไรมาได้ เพราะกินเป็นแต่หญ้า จึงเสียสละตัวเองกระโดดเข้ากองไฟเพื่อเป็นอาหารให้แก่ชายผู้นี้ พระอินทร์จึงวาดภาพกระต่ายจารึกไว้บนดวงจันทร์เพื่อระลึกถึง อย่างไรก็ตามชาดกเรื่องนี้ได้มีรายละเอียดต่างไปเล็กน้อย ๆ เช่น ชายผู้นี้บ้างก็ว่าเป็นพระพุทธเจ้า หรือเป็นพราหมณ์บ้าง หรือกระทั่งว่า กระต่ายตัวนี้คือพระชาติหนึ่งของพระพุทธเจ้าก็มี 
ในชนชาติฮอตเทนทอต ซึ่งเป็นชาวพื้นเมืองเร่ร่อนล่าสัตว์ ทางตอนใต้ของทวีปแอฟริกา เรื่องราวของกระต่ายบนดวงจันทร์ช่วยอธิบายอาการปากแหว่งเพดานโหว่ ตั้งแต่เกิดของมนุษย์ ตามตำนานพระจันทร์ส่งกระต่ายลงมายังโลกเพื่อบอกกับมนุษย์ว่าเมื่อเธอตายจะกลับฟื้นขึ้นอีกครั้ง และมนุษย์ก็เช่นกัน แต่กระต่ายไม่ใส่ใจจึงจำข้อความผิด ๆ ถูก ๆ ไปบอกมนุษย์ว่า พระจันทร์ตายแล้ว จะไม่ฟื้นคืนมาใหม่ และมนุษย์ก็จะเป็นเช่นเดียวกับเธอ เมื่อพระจันทร์ทราบว่ากระต่ายทำอะไรลงไป เธอโกรธมากและพยายามจะใช้ขวานจามหัวกระต่าย แต่พลาดไปโดนริมฝีปากบนของกระต่ายแทน กระต่ายบาดเจ็บก็ตอบแทนเธอด้วยการข่วนเข้าที่ใบหน้าด้วยอุ้งเล็บ ทำให้เกิดรอยปื้นดำปรากฏบนดวงจันทร์ดังที่เห็นกันทุกวันนี้

**ดูเพิ่ม**
 อีกาสามขา- ใบหน้าบนดาวอังคาร

**อ้างอิง**
หมวดหมู่:ความเชื่อ
หมวดหมู่:กระต่าย
กันดิอา

กันดิอา (Gandia, va) เป็นเมืองและเทศบาลในแคว้นบาเลนเซีย ทางตะวันตกของสเปน เป็นเมืองท่าบนฝั่งทะเลเมดิเตอร์เรเนียน ห่างจากเมืองบาเลนเซียทางตอนใต้ 65 กม. เป็นเมืองสำคัญด้านวัฒนธรรมและศูนย์กลางการค้าตั้งแต่ศตวรรษที่ 15 และ 16 มีการก่อตั้งมหาวิทยาลัยในศตวรรษที่ 15 ปัจจุบันเป็นหนึ่งในเมืองชายฝั่งทะเลที่ใหญ่ที่สุดในสเปน มีประชากรมากกว่า 80,000 คน มีความเจริญเติบโตด้านการค้าและการท่องเที่ยวในภูมิภาค เมืองมีสองส่วนคือส่วนที่เป็นย่านเมืองเก่า มีกิจกรรมการค้า และส่วนชายหาด มีอะพาร์ตเมนต์และที่พักอาศัยช่วงฤดูร้อน มีบาร์และไนต์คลับบริเวณชายหาด
หมวดหมู่:เมืองในแคว้นบาเลนเซีย
อินาสึมะอีเลฟเวน GO VS ดันบอลเซนกิ W

อินาสึมะอีเลฟเวน GO VS ดันบอลเซนกิ W (Gekijōban Inazuma Irebun GO vs Danbōru Senki W) เป็นภาพยนตร์แอนิเมชันซีรีส์ นักเตะแข้งสายฟ้าชุดที่ 3 โดยเป็นการนำ 2 ภาพยนตร์ทีวีแอนิเมชันและวิดีโอเกมชื่อดังจากเลเวลไฟว์อย่างนักเตะแข้งสายฟ้า GO และ ดันบอลเซ็นกิ หุ่นจิ๋วประจัญบาน W มาร่วมปรากฏตัวในภาพยนตร์เรื่องนี้ด้วย เข้าฉายในโรงภาพยนตร์เมื่อวันที่ 1 ธันวาคม ค.ศ. 2012 ที่ประเทศญี่ปุ่น

**เนื้อเรื่องย่อ**
ในการแข่งขันฟุตบอลกระชับมิตรระหว่างทีมอินาสึมะเลเจนด์เจแปนซึ่งนำโดยเอนโด และทีมอินาสึมะเจแปนรุ่นใหม่ซึ่งนำโดยเทนมะ การแข่งขันกำลังเริ่มจู่ๆ กองทัพ LBX ได้หล่นมายังท้องฟ้าและโจมตีสนามที่แข่งขันขัน ส่วนบันและฮิโระได้ตามหาผู้ต้นเหตุจึงได้พบกับผู้ทำลายโลกทั้งสองอย่าง อัสตา ผู้ทำลายฟุตบอล, ซัน ผู้ทำลายล้าง LBX และ ฟราน หญิงสาวผู้ทำลายโลกทั้งสอง เมื่อทั้งสองโลกไม่ตรงกับแยกประวัติศาสตร์การต่อสู้ระหว่างฟุตบอล ปะทะ LBX ได้เปิดม่านขึ้นแล้ว!

**ตัวละครหลัก**

**อินาสึมะอิเลฟเวน GO**
มัทสึคาเซะ เท็นมะ (松風天馬)
ชินโด ทาคุโตะ (神童拓人)
สึรุกิ เคียวสุเกะ (剣城京介)
เฟย์ รูน (フェイ・ルーン)
นาโนบานะ คินาโกะ (葉花黄名子)
นิชิโซโนะ ชินสุเกะ (西園信助)
คิริโนะ รันมารุ (霧野蘭丸)
ยูคิมุระ เฮียวกะ (雪村豹牙)
ฮาคุริว (白竜)
นิชิคิ เรียวมะ (錦龍馬)
คาริยะ มาซาคิ (狩屋マサキ)
อาเมมิยะ ไทโย (雨宮太陽)
เอ็นโด มาโมรุ (円堂 守)
โกเอ็นจิ ชูยะ (豪炎寺修也)
คิโด ยูโตะ (鬼道有人)
ฟุบุคิ ชิโร่ (吹雪士郎)
คาเซมารุ อิจิโรตะ (風丸 一郎太)
คาเบยามะ เฮย์โกโร่ (壁山 塀吾郎)
สึนามิ โจสุเกะ (綱海条介)
ฟุโด อาคิโอะ (不動明王)
ซาคุมะ จิโร่ (佐久間次郎)
โซเมโอกะ ริวโก (染岡 竜吾)
คิระ ฮิโรโตะ (吉良ヒロト)

**ดันบอลเซนกิ W**
ยามาโนะ บัน (山野バン)
โอโซระ ฮิโระ (大空ヒロ)
ฮานะซากิ รัน (花咲ラン)
ไคโด จิน (海道 ジン)
ไฮบาระ ยูยะ (灰原ユウヤ)
เจสิก้า ไคออส (ジェシカ・カイオス)
โคโจ อาสึกะ (古城アスカ)
คาวามูระ อามิ (川村アミ)
อาโอชิมะ คาสึยะ (青島 カズヤ)

**บุคคลในโลกอนาคตอื่นๆ**
ฟราน (フラン)
แอสตา (アスタ)
ซัน (サン)

**เพลงประกอบ**
 "Tenohira no Nukumori" (เทโนฮิระ โนะ นุคุโมริ)
ร้องโดย T-Pistonz+KMC with Little Blue boX- "Isshou ni Arukou" (อิชโช นิ อารุโค)
ร้องโดย Little Blue boX with TPK

**อ้างอิง**

**แหล่งข้อมูลอื่น**
www.inazuma-movie.jp/
หมวดหมู่:อินาสึมะอีเลฟเวน
หมวดหมู่:ภาพยนตร์อินาสึมะอีเลฟเวน
หมวดหมู่:ภาพยนตร์อนิเมะที่ออกฉายในปี พ.ศ. 2555
หมวดหมู่:ภาพยนตร์แอนิเมชันของโอแอลเอ็ม
หมวดหมู่:อนิเมะและมังงะเกี่ยวกับฟุตบอล‎
หมวดหมู่:ซอคเกอร์แอนิเมชัน
หมวดหมู่:ภาพยนตร์ฟุตบอล
หมวดหมู่:ภาพยนตร์ญี่ปุ่น 3 มิติ
หมวดหมู่:ภาพยนตร์แอนิเมชันข้ามฝั่ง
คัลยารี

คัลยารี (Cagliari, It-Cagliari.ogg; Casteddu) เป็นเมืองหลักของแคว้นปกครองตนเองซาร์ดิเนีย ประเทศอิตาลี ตั้งอยู่ทางตอนเหนือของอ่าวคัลยารี บนฝั่งตอนใต้ของเกาะซาร์ดิเนีย มีประชากรราว 155,000 คน หรือราว 480,000 คน หากรวมเขตมหานคร
เมืองนี้เป็นเมืองเก่าแก่ ก่อตั้งขึ้นโดยชาวฟินิเชีย หลังจากนั้นถูกชนชาติต่าง ๆ เข้าครอบครอง ได้แก่ โรมัน ซาราเซ็น สเปน ออสเตรีย เคยเป็นเมืองหลวงของอาณาจักรซาร์ดิเนีย (ในปี ค.ศ. 1861 เปลี่ยนมาเป็นอาณาจักรอิตาลี) ตั้งแต่ปี ค.ศ. 1324 ถึง 1720 และ 1798 ถึง 1814 เป็นเมืองสำคัญในภูมิภาค ด้านวัฒนธรรม การเมืองและศูนย์กลางศิลปะ เป็นที่รู้จักในด้านที่มีอนุสรณ์และสถาปัตยกรรมอาร์ตนูโวหลายแห่ง ยังเป็นศูนย์กลางด้านเศรษฐกิจและอุตสาหกรรมในแคว้นปกครองตนเองซาร์ดิเนีย เป็นหนึ่งในเมืองท่าที่ใหญ่ที่สุดในทะเลเมดิเตอร์เรเนียน มีสนามบินนานาชาติที่มีรายได้สูงเป็นอันดับ 28 ของอิตาลี

**กงสุล**
ที่คัลยารีมีสถานกงสุลที่ตั้งอยู่ในเมืองนี้ ดังนี้ (ค.ศ. 2018):

**อ้างอิง**

**แหล่งข้อมูลอื่น**
 it- Cagliari Tourist Board website date=2012-07-23 
หมวดหมู่:เมืองในประเทศอิตาลี
หมวดหมู่:แคว้นซาร์ดิเนีย
อีวาโนโว

อีวาโนโว
อีวาโนโว (p=ɪˈvanəvə; Ivanovo) เป็นเมืองในประเทศรัสเซีย ตั้งอยู่ทางตอนกลางของประเทศส่วนที่อยู่ในทวีปยุโรป เป็นเมืองหลวงของอีวาโนโวโอบลาสต์ ทางตอนใต้ของแม่น้ำวอลกา อยู่ห่างจากกรุงมอสโกราว 209 กม. (130 ไมล์)  มีประชากร 408,330 คน (ค.ศ. 2010)
เมืองนี้เกิดจากการรวมตัวของหมู่บ้าน 2 แห่งใน ค.ศ. 1871 โดยหมู่บ้านหนึ่งชื่อ อีวาโนโว คนงานส่วนใหญ่ของเมืองได้มีส่วนร่วมในขบวนการเพื่อการปฏิวัติ ค.ศ. 1917-1918
หมวดหมู่:เมืองในประเทศรัสเซีย
หมวดหมู่:อีวาโนโวโอบลาสต์
อีตาบายานา

อีตาบายานา (Itabaiana) เป็นเทศบาลในรัฐแซร์จีปี มีประชากร 84,315 คน (ค.ศ. 2005) และมีพื้นที่ 337 กม²

**อ้างอิง**
หมวดหมู่:เมืองในประเทศบราซิล
หอคอยคูเวต

หอคอยคูเวต (Kuwait Towers) คือ กลุ่มหอคอยสูง 3 หอในกรุงคูเวตซิตี ตั้งอยู่บนแหลมที่ยื่นออกไปยังอ่าวเปอร์เซีย กลุ่มหอคอยนี้เปิดอย่างเป็นทางการในวันที่ 26 กุมภาพันธ์ ค.ศ. 1977 และเป็นจุดสังเกตของเมืองคูเวตซิตีและเป็นสัญลักษณ์แห่งความทันสมัยในประเทศคูเวต 

**หอคอย 3 หอ**
หอคอยหลัก สูง 187 เมตร ประกอบด้วยหอ 2 ชั้น หอครึ่งล่าง มีขนาดเท่ากับถังเก็บน้ำ 4,500 คิวบิกเมตร หอครึ่งล่าง คือ หอเก็บน้ำ (Water tower) ส่วนหอครึ่งบนมีภัตตาคารสำหรับลูกค้า 90 ที่นั่ง ร้านคาเฟ่ ห้องรับแขก และห้องโถง หอชั้นที่สอง ประกอบด้วยร้านคาเฟ่ หอคอยหลักเปิดสู่สาธารณะเมื่อวันที่ 1 มีนาคม ค.ศ. 1979
หอคอยที่สอง มีความสูง 147 เมตร ใช้สำหรับเป็นหอเก็บน้ำ 
หอคอยที่สาม คือ หอควบคุมไฟฟ้าและแสงของสองหอที่ใหญ่กว่า หอทั้งหมดมีพื้นที่ 9,000 คิวบิกเมตรของน้ำ แม้ว่าจะมี 3 หอ แต่การอ้างถึงหอคอยคูเวต มักรวมหมดทั้ง 3 หอ
หมวดหมู่:สิ่งก่อสร้างในประเทศคูเวต
หมวดหมู่:หอคอยในประเทศคูเวต

**สมุดภาพ==
ลารัช

ลารัช (Larache), ลาราเช (Larache) หรือ อัลอะรายช์ (العرايش) เป็นเมืองในประเทศโมร็อกโก เป็นเมืองท่าบนฝั่งมหาสมุทรแอตแลนติก ตั้งอยู่ตอนเหนือของประเทศ ตั้งอยู่ใกล้ซากโบราณสถานของเมืองลีซัสซึ่งเป็นเมืองเก่าแก่ที่ชาวฟินิเชีย ชาวคาร์เทจ และชาวโรมัน เข้ายึดครองสืบต่อกันมา ตกเป็นของสเปนระหว่าง ค.ศ. 1610-1698 และ 1912-1956
หมวดหมู่:เมืองในประเทศโมร็อกโก
อธิการเจ้าคณะแขวง

อธิการเจ้าคณะแขวง (Provincial superior) เรียกโดยย่อว่า เจ้าคณะแขวง (Provincial) คืออธิการชั้นผู้ใหญ่ในคณะนักบวชคาทอลิก มีสถานะต่ำกว่าอัคราธิการซึ่งเป็นอธิการสูงสุดของคณะ เจ้าคณะแขวงมีอำนาจบริหารปกครองนักบวชในคณะของตนที่ประจำอยู่ในแขวงนั้น แขวงนี้มีลักณะคล้ายภาคคริสตจักร ต่างกันที่ภาคคริสตจักรมีมุขนายกมหานครเป็นประมุขและไม่ใช่เขตปกครองคณะนักบวช การที่แบ่งการปกครองคณะนักบวชออกเป็นแขวงต่าง ๆ นั้นมักคำนึงถึงลักษณะทางภูมิศาสตร์เป็นหลัก และอาจมีพื้นที่ครอบคลุมหลายประเทศ (ที่คณะนักบวชนั้นปฏิบัติศาสนกิจอยู่) ในแต่ละแขวงประกอบด้วยบ้านนักบวชหรืออาราม ซึ่งแต่ละแห่งมีอธิการเป็นหัวหน้า อธิการบ้านจึงทำหน้าที่ภายใต้การควบคุมของอธิการเจ้าคณะแขวงอีกต่อหนึ่ง 

**ในประเทศไทย**
ในปัจจุบันคณะนักบวชคาทอลิกคณะต่าง ๆ ในประเทศไทย มีอธิการเจ้าคณะแขวงดังนี้
อธิการิณีเจ้าคณะแขวง มีดังนี้

**อ้างอิง**
หมวดหมู่:ฐานันดรศักดิ์ในคริสตจักร
หมวดหมู่:สมาชิกคณะนักบวชคาทอลิก
หมวดหมู่:คำศัพท์ศาสนาคริสต์
ไฟซาลาบาด

ไฟซาลาบาด (فيصل آباد; Faisalabad) เป็นเมืองใหญ่เป็นอันดับ 3 ของประเทศปากีสถาน ใหญ่เป็นอันดับ 2 ของแคว้นปัญจาบ (รองจากลาฮอร์) และเป็นเมืองศูนย์กลางด้านอุตสาหกรรม มีชื่อเล่นว่า แมนเชสเตอร์แห่งเอเชีย เป็นตลาดค้าฝ้าย ข้าวสาลี อ้อย ผักและผลไม้ 

**อ้างอิง**
หมวดหมู่:เมืองในแคว้นปัญจาบ
ปกรณ์ มุ่งเจริญพร

ปกรณ์ มุ่งเจริญพร  (เกิด 1 กุมภาพันธ์ พ.ศ. 2508) เป็นสมาชิกสภาผู้แทนราษฎรจังหวัดสุรินทร์ สังกัดพรรคภูมิใจไทย และประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย สภาผู้แทนราษฎรไทย ชุดที่ 26 อดีตสมาชิกสภาองค์การบริหารส่วนจังหวัดสุรินทร์

**ประวัติ==	
ปกรณ์ เกิดเมื่อวันที่ 1 กุมภาพันธ์ พ.ศ. 2508 ที่อำเภอสังขะ จังหวัดสุรินทร์ สำเร็จการศึกษาระดับชั้นมัธยมศึกษาจากโรงเรียนสุรวิทยาคาร ระดับปริญญาตรีคณะเทคโนโลยีอุตสาหกรรม แขนงเทคโนโลยีไฟฟ้าอุตสาหกรรม สาขาวิทยาศาสตร์ จากมหาวิทยาลัยราชภัฏสุรินทร์
ด้านครอบครัว สมรสกับ นางธัญพร มุ่งเจริญพร นายกองค์การบริหารส่วนจังหวัดสุรินทร์ ได้ประกอบธุรกิจส่วนตัวคือทำฟาร์มของตนเอง โดยใช้ชื่อฟาร์มว่า มุ่งเจริญฟาร์ม และยังเป็นเครือญาติกับ ธงชัย มุ่งเจริญพร อดีตนายก อบจ.สุรินทร์ ชูชัย มุ่งเจริญพร อดีต สส.สุรินทร์หลายสมัย พรชัย มุ่งเจริญพร นักการเมืองพรรคภูมิใจไทย

**การทำงาน**
ปกรณ์ เข้าสู่วงการการเมืองโดยเริ่มจากตระกูลเป็นนักการเมืองทั้งระดับท้องถิ่นและจังหวัด เริ่มจากการสมัครเป็นสมาชิกสภาจังหวัดสุรินทร์ ตั้งแต่ปี 2543 - 2550 และตัดสินใจลงสมัครสมาชิกสภาผู้แทนราษฎรจังหวัดสุรินทร์ เขต 1 สังกัดพรรคมัชฌิมาธิปไตย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เป็น สส.สมัยแรก
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งเป็น สส.ต่อเนื่องทั้ง 2 สมัย และเป็น สส.ของพรรคภูมิใจไทยเพียงคนเดียวที่ชนะการเลือกตั้งในจังหวัดสุรินทร์
ปัจจุบัน ปกรณ์เป็นสมาชิกสภาผู้แทนราษฎรจังหวัดสุรินทร์ เขต 1 เขตอำเภอเมืองสุรินทร์ (เฉพาะ ตำบลสลักได ตำบลตาอ็อง ตำบลสำโรง ตำบลนอกเมือง ตำบลสวาย ตำบลเฉนียง ตำบลเทนมีย์ ตำบลนาบัว ตำบลเมืองที ตำบลราม ตำบลบุฤๅษี ตำบลตระแสง) และอำเภอปราสาท (เฉพาะ ตำบลทมอ ตำบลโคกยาง ตำบลเชื้อเพลิง) 

**บทบาททางการเมือง**
 สมาชิกสภาองค์การบริหารส่วนจังหวัดสุรินทร์ (สจ.) ปี พ.ศ. 2543-2547- สมาชิกสภาองค์การบริหารส่วนจังหวัดสุรินทร์ (สจ.) ปี พ.ศ. 2548-2550- สมาชิกสภาผู้แทนราษฎรจังหวัดสุรินทร์ เขต 1 สังกัดพรรคภูมิใจไทย- ประธานคณะกรรมาธิการการสาธารณสุข สภาผู้แทนราษฎรไทย ชุดที่ 25- ประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย สภาผู้แทนราษฎรไทย ชุดที่ 26

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอสังขะ
หมวดหมู่:ชาวไทยเชื้อสายจีน
หมวดหมู่:พุทธศาสนิกชนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสุรินทร์
หมวดหมู่:พรรคมัชฌิมาธิปไตย
หมวดหมู่:พรรคภูมิใจไทย
หมวดหมู่:บุคคลจากมหาวิทยาลัยราชภัฏสุรินทร์
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลอีสาน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
คิตามิ

คิตามิ (Kitami-shi) เป็นนครในกิ่งจังหวัดโอค็อตสค์ จังหวัดฮกไกโด ของประเทศญี่ปุ่น ถือว่าเป็นเมืองใหญ่ที่สุดในกิ่งจังหวัดโอค็อตสค์ แม้ว่าศูนย์กลางของกิ่งจังหวัดจะอยู่ที่อาบาชิริ ก็ตาม

**ประวัติศาสตร์**
ประวัติศาสตร์ของนครคิตามิตามปี ค.ศ.
*1872 หมู่บ้านนตสึเกอูชิ (ノツケウシ村) ถูกจัดตั้ง
*1910 มีเส้นทางรถไฟมาถึง (ภายหลังคือทางรถไฟสายอิเกดะ) เชื่อมตัวหมู่บ้านกับซัปโปโระ
*1915 แยกหมู่บ้านรูเบชิเบะ และโอเกโตะ ออกจากหมู่บ้านนตสึเกอูชิ
*1916 ยกสถานะขึ้นเป็นเมืองนตสึเกอูชิ
*1921 แยกหมู่บ้านทันโนะ และไอโนไน ออกจากเมืองนตสึเกอูชิ- 1942 ยกสถานะขึ้นเป็นนครคิตามิ- 1956 หมู่บ้านไอโนไน รวมเข้ากับนครคิตามิ- 1971 ประชากรถึง 100,000 คนdate=มิถุนายน 2551- 2006 เมืองทันโนะ รูเบชิเบะ และโทโกโระ ยุบรวมเข้ากับนครคิตามิ

**เทศกาล**
 งานฤดูหนาวคิตามิ จัดระหว่างสัปดาห์ที่สองของเดือนกุมภาพันธ์- เทศกาลคิตามิบนจิ (งานฤดูร้อน) จัดช่วงต้นเดือนกรกฎาคม- งานดอกเบญจมาศคิตามิ จัดช่วงกลางเดือนตุลาคมถึงต้นเดือนพฤศจิกายน

**ภูมิอากาศ**

**อ้างอิง**

**แหล่งข้อมูลอื่น**
 www.city.kitami.lg.jp/ ja
คิตามิ
เจ้าชายฟรังซิชกู อังตอนียู เจ้าชายแห่งไบรา

เจ้าชายฟรังซิชกู อังตอนียูแห่งโปรตุเกส เจ้าชายแห่งไบรา (21 มีนาคม พ.ศ. 2338 - 11 มิถุนายน พ.ศ. 2344) เป็นพระราชโอรสพระองค์แรกในพระเจ้าฌูเอาที่ 6 แห่งโปรตุเกสกับอินฟันตาการ์โลตา โฆอากินาแห่งสเปน ซึ่งขณะนั้นทั้งสองพระองค์ทรงดำรงเป็นเจ้าชายและเจ้าหญิงแห่งบราซิล

**พระประวัติ**
เจ้าชายฟรังซิชกู อังตอนียูประสูติในวันที่ 21 มีนาคม พ.ศ. 2338 ณ พระราชวังหลวงเกลุช ลิสบอน ประเทศโปรตุเกส ทรงได้รับพระอิสริยยศ เจ้าชายแห่งไบราและดยุคแห่งบาร์เซลุช ทรงเป็นองค์รัชทายาทในราชบัลลังก์แห่งโปรตุเกส 
เจ้าชายฟรังซิชกู อังตอนียูสิ้นพระชนม์ในวันที่ 11 มิถุนายน พ.ศ. 2344 ขณะมีพระชนมายุเพียง 6 พรรษา ดังนั้นพระอิสริยยศ "เจ้าชายแห่งไบรา" และตำแหน่งองค์รัชทายาทในราชบัลลังก์โปรตุเกสจึงต้องเปลี่ยนผ่านไปยังพระอนุชาคือ อิงฟังตึเปดรู เดอ อัลกันตาราแห่งโปรตุเกส

**ดูเพิ่ม**
 พระราชสันตติวงศ์ในพระเจ้าฌูเอาที่ 6 แห่งโปรตุเกส

**อ้างอิง**
ahnentafel-compact5|1. เจ้าชายฟรังซิชกู อังตอนียู เจ้าชายแห่งไบรา|2. พระเจ้าฌูเอาที่ 6 แห่งโปรตุเกส|3. อินฟันตาการ์โลตา โฆอากินาแห่งสเปน|4. พระเจ้าเปดรูที่ 3 แห่งโปรตุเกส|5. สมเด็จพระราชินีนาถมารีอาที่ 1 แห่งโปรตุเกส|6. พระเจ้าการ์โลสที่ 4 แห่งสเปน|7. เจ้าหญิงมารีอา ลุยซาแห่งปาร์มา|8. พระเจ้าฌูเอาที่ 5 แห่งโปรตุเกส|9. อาร์ชดัสเชสมาเรีย อันนาแห่งออสเตรีย|10. พระเจ้าฌูเซที่ 1 แห่งโปรตุเกส|11. อินฟันตามาเรียนา บิกโตเรียแห่งสเปน|12. พระเจ้าการ์โลสที่ 3 แห่งสเปน|13. เจ้าหญิงมาเรีย อเมเลียแห่งแซ็กโซนี|14. เจ้าชายฟิลิป ดยุคแห่งปาร์มา|15. เจ้าหญิงหลุยส์ เอลีซาแบ็ตแห่งฝรั่งเศส|16. พระเจ้าเปดรูที่ 2 แห่งโปรตุเกส|17. เจ้าหญิงมาเรีย โซเฟียแห่งพาลาทิเนต-เนาบูร์ก|18. จักรพรรดิเลโอพ็อลท์ที่ 1 แห่งจักรวรรดิโรมันอันศักดิ์สิทธิ์|19. เจ้าหญิงเอเลโอนอร์ แม็กดาเลนแห่งเนาบูร์ก|20=20. พระเจ้าฌูเอาที่ 5 แห่งโปรตุเกส(=8)|21=21. อาร์ชดัสเชสมาเรีย อันนาแห่งออสเตรีย(=9)|22=22. พระเจ้าเฟลิเปที่ 5 แห่งสเปน|23=23. เอลีซาเบตตา ฟาร์เนเซ|24=24. พระเจ้าเฟลิเปที่ 5 แห่งสเปน(=22)|25=25. เอลีซาเบตตา ฟาร์เนเซ(=23)|26=26. สมเด็จพระเจ้าออกัสตัสที่ 3 แห่งโปแลนด์|27=27. อาร์ชดัสเชสมาเรีย โยเซฟาแห่งออสเตรีย|28=28. พระเจ้าเฟลิเปที่ 5 แห่งสเปน(=22)|29=29. เอลีซาเบตตา ฟาร์เนเซ(=23)|30=30. พระเจ้าหลุยส์ที่ 15 แห่งฝรั่งเศส|31=31. เจ้าหญิงมารี เลสซ์ไซน์สกาแห่งโปแลนด์|style=font-size: 90%; line-height: 110%;|border=1|boxstyle=padding-top: 0; padding-bottom: 0;|boxstyle_1=background-color: #fcc;|boxstyle_2=background-color: #fb9;|boxstyle_3=background-color: #ffc;|boxstyle_4=background-color: #bfc;|boxstyle_5=background-color: #9fe;
ฟ
ฟ
หมวดหมู่:บุคคลจากลิสบอน
รัฐกอร์โดบา

กอร์โดบา (Córdoba) เป็นรัฐในประเทศอาร์เจนตินา ตั้งอยู่ตอนกลางของประเทศ รัฐเพื่อนบ้าน (นับตามเข็มนาฬิกาเริ่มจากทิศเหนือ) ได้แก่ รัฐซานเตียโกเดลเอสเตโร รัฐซานตาเฟ  รัฐบัวโนสไอเรส รัฐลาปัมปา รัฐซานลุยส์ รัฐลาริโอฆา และรัฐกาตามาร์กา
รัฐกอร์โดบาเป็นรัฐที่มีประชากรเป็นอันดับ 2 มีประชากร 3,304,825 คน และมีพื้นที่เป็นอันดับ 5 มีขนาด 165,321 ตารางกิโลเมตร ประชากรร้อยละ 41 อาศัยอยู่ในเมืองกอร์โดบา เมืองหลวงของรัฐ 

**อ้างอิง**
กอร์โดบา
มารีอา อีซาแบลแห่งบรากังซา

อิงฟังตามารีอา อีซาแบลแห่งบรากังซา (มารีอา อีซาแบล ฟรังซิชกา; 19 พฤษภาคม พ.ศ. 2340 - 26 ธันวาคม พ.ศ. 2361) ทรงเป็นอิงฟังตาแห่งโปรตุเกสและหลังจากนั้นทรงเป็นสมเด็จพระราชินีแห่งสเปน โดยเป็นพระมเหสีพระองค์ที่สองในพระเจ้าเฟร์นันโดที่ 7 แห่งสเปน 

**พระราชประวัติ**
พระสาทิสลักษณ์สมเด็จพระราชินีมารีอา อีซาแบลขณะทรงพรรณาถึงด้านหน้าของปราโด วาดโดย เบอร์นาร์โด โลเปซ ยี ปิเก วาดในปีพ.ศ. 2372
อิงฟังตามารีอา อีซาแบลมีพระอิสริยยศเป็น อิงฟังตาแห่งโปรตุเกส และเป็นพระราชธิดาในพระเจ้าฌูเอาที่ 6 แห่งโปรตุเกสกับอินฟันตาการ์โลตา โฆอากินาแห่งสเปน  เจ้าหญิงเป็นพระเชษฐภคินีในสมเด็จพระจักรพรรดิเปโดรที่ 1 แห่งบราซิล
เจ้าหญิงทรงอภิเษกสมรสกับพระมาตุลาคือ พระเจ้าเฟอร์ดินานด์ที่ 7 แห่งสเปนในวันที่ 29 กันยายน พ.ศ. 2359 ซึ่งพระมเหสีพระองค์แรกของพระองค์ เจ้าหญิงมารีอา อันโตนีอาแห่งนาโปลีและซิซิลีได้สิ้นพระชนม์ไปแล้ว 10 ปีโดยปราศจากพระราชบุตร
พระราชินีมารีอา อีซาแบลทรงพระครรภ์อีกครั้งหลังจากพระราชธิดาพระองค์แรกประสูติและพระราชธิดาองค์แรกสิ้นพระชนม์ขณะมีพระชนมายุเพียง 4 เดือน แต่การมีพระประสูติกาลเป็นไปอย่างยากลำบาก การคลอดทารกได้นำส่วนของสะโพกออกมาก่อน และแพทย์ได้พบว่าทารกได้สิ้นพระชนม์แล้ว จากนั้นพระราชินีมารีอา อีซาแบลทรงหยุดหายพระทัยและคณะแพทย์ได้คิดว่าว่าพระราชินีสิ้นพระชนม์แล้ว เมื่อพวกเขาพยายามดึงและตัดทารกในครรภ์ซึ่งสิ้นพระชนม์แล้ว ทันใดนั้นพระนางทรงกรีดร้องออกมาด้วยความเจ็บปวดและทรงสลบลงบนแท่นบรรทมด้วยพระอาการเสียพระโลหิตอย่างหนัก
สมเด็จพระราชินีมารีอา อีซาแบลสวรรคตในวันที่ 26 ธันวาคม พ.ศ. 2361 ในพระราชวังหลวงอรันฮูเอซขณะมีพระประสูติกาลพระราชธิดาซึ่งสิ้นพระชนม์ในวันเดียวกัน พระบรมศพถูกฝังที่เอล เอสคอเรียล เป็นการล้มเหลวในการมีพระประสูติกาลองค์รัชทายาทในราชบัลลังก์ของพระสวามี

**พระราชมรดก**
สมเด็จพระราชินีมารีอา อีซาแบลทรงอุทิศพระองค์และรักในโลกศิลปะที่ซึ่งพระนางทรงเก็บสะสมรวบรวมทรัพย์สมบัติมากมายจากในอดีตและทรงสร้างพิพิธภัณฑ์หลวงขึ้น ที่ซึ่งเป็นจุดกำเนิดของพิพิธภัณฑ์ปราโด พิพิธภัณฑ์เปิดทำการในวันที่ 19 พฤศจิกายน พ.ศ. 2362 หนึ่งปีหลังจากการสิ้นพระชนม์ของสมเด็จพระราชินี

**พระอิศริยยศ**
 19 พฤษภาคม พ.ศ. 2340 - 29 กันยายน พ.ศ. 2359 : อิงฟังตามารีอา อีซาแบลแห่งบรากังซา- 29 กันยายน พ.ศ. 2359 - 26 ธันวาคม พ.ศ. 2361 : สมเด็จพระราชินีแห่งสเปน

**พระราชธิดา**
ตราอาร์มแห่งอิงฟังตามารีอา อีซาแบลแห่งบรากังซา สมเด็จพระราชินีแห่งสเปน
อิงฟังตามารีอา อีซาแบลแห่งบรากังซาอภิเษกสมรสกับพระเจ้าเฟร์นันโดที่ 7 แห่งสเปน มีพระราชธิดาร่วมกันสองพระองค์แต่ก็สิ้นพระชนม์ตั้งแต่ยังทรงพระเยาว์

**พระราชตระกูล**

**ดูเพิ่ม**
 พระราชสันตติวงศ์ในพระเจ้าฌูเอาที่ 6 แห่งโปรตุเกส

**อ้างอิง**
ม
ม
หมวดหมู่:บุคคลจากลิสบอน
หมวดหมู่:ราชินีแห่งสเปน
หมวดหมู่:ราชวงศ์บูร์บง
หมวดหมู่:เสียชีวิตจากการคลอดบุตร
อิงฟังตามารีอา ฟรังซิชกาแห่งบรากังซา

อิงฟังตามารีอา ฟรังซิชกาแห่งบรากังซา (22 เมษายน พ.ศ. 2343 - 4 กันยายน พ.ศ. 2377) ทรงเป็นอิงฟังตาแห่งโปรตุเกส เป็นพระราชธิดาในพระเจ้าฌูเอาที่ 6 แห่งโปรตุเกสกับอินฟันตาการ์โลตา โฆอากินาแห่งสเปน 

**พระประวัติ**
อิงฟังตามารีอา ฟรังซิชกาแห่งโปรตุเกสประสูติในวันที่ 22 เมษายน พ.ศ. 2343 ณ พระราชวังหลวงเกวลูซ ลิสบอน ประเทศโปรตุเกส เป็นพระราชธิดาในพระเจ้าฌูเอาที่ 6 แห่งโปรตุเกสกับอินฟันตาการ์โลตา โฆอากินาแห่งสเปน
ในวันที่ 22 กันยายน พ.ศ. 2329 อิงฟังตามารีอา ฟรังซิชกาทรงอภิเษกสมรสกับอินฟันเตการ์โลส เคานต์แห่งโมลินา ผู้เป็นพระมาตุลา
ในปีพ.ศ. 2376 พระเจ้าเฟร์นันโดที่ 7 แห่งสเปน เสด็จสวรรคต พระราชธิดาในพระเจ้าเฟร์นันโดทรงสืบราชบัลลังก์สเปน มีพระปรมาภิไธยว่า สมเด็จพระราชินีนาถอิซาเบลที่ 2 แห่งสเปนซึ่งมีพระชนมายุ 3 พรรษา อินฟันเตคาร์ลอส พระสวามีทรงปฏิเสธที่จะยอมรับสิทธิในราชบัลลังก์ของพระภาติกา ด้วยการสนับสนุนจากอิงฟังตามาเรีย ตึเรซา พระเชษฐภคินีของอิงฟังตามารีอา ฟรังซิชกา อินฟันเตการ์โลสทรงก่อสงครามการ์ลิสต์ครั้งที่ 1 ซึ่งเจ้าหญิง พระสวามีรวมทั้งพระราชโอรสได้ถูกเนรเทศออกจากสเปน ทั้งหมดได้เสด็จไปยังโปรตุเกสเป็นที่แรกจากนั้นเสด็จไปยังอัลเวอร์สโต็ก แฮมป์เชอร์ สหราชอาณาจักร ที่ซึ่งพระนางสิ้นพระชนม์ในปีถัดมาในวันที่ 4 กันยายน พ.ศ. 2377 ฝูงชนจำนวนหลายพันคนได้เดินทางไปเยี่ยมเยือนหมู่บ้านเพื่อคารวะพระศพของเจ้าหญิงที่ตั้งอยู่ในโบสถ์เพื่อรอฝังพระศพที่วิหารหลวงแห่งพระราชวงศ์บราแกนซา สี่ปีหลังจากอิงฟังตามารีอา ฟรังซิชกาสิ้นพระชนม์ อินฟันเตคาร์ลอส พระสวามีได้อภิเษกสมรสอีกครั้งกับอิงฟังตามาเรีย ตึเรซา พระเชษฐภคินีของพระนางเอง
ถึงแม้ว่าในขั้นต้นพระศพจะได้รับการฝังที่โบสถ์คาทอลิคกอสพอร์ต พระศพได้มีการเคลื่อนย้ายและฝังอีกครั้งที่มหาวิหารตรีเยสเตในอิตาลี เคียงข้างพระศพของพระสวามีและพระโอรส

**พระโอรส**
อิงฟังตามารีอา ฟรังซิชกาแห่งโปรตุเกสทรงอภิเษกสมรสกับอินฟันเตการ์โลส เคานท์แห่งโมลินา มีพระโอรสร่วมกัน 3 พระองค์ ได้แก่

**พระสาทิสลักษณ์**

**พระราชตระกูล**

**ดูเพิ่ม**
 พระราชสันตติวงศ์ในพระเจ้าฌูเอาที่ 6 แห่งโปรตุเกส

**อ้างอิง**
ม
ม
หมวดหมู่:บุคคลจากลิสบอน
หมวดหมู่:ราชวงศ์บูร์บง
วงศ์นกกระติ๊ด

วงศ์นกกระติ๊ด (Estrildid finch, Waxbill) นกขนาดเล็กวงศ์หนึ่ง ใช้ชื่อวงศ์ว่า Estrildidae อยู่ในอันดับนกเกาะคอน (Passeriformes)
เป็นนกขนาดเล็ก มีลักษณะทั่วไป คือ จะงอยปากหนา สั้นและแหลม ลำตัวอ้วนป้อม หากินเมล็ดพืชและดอกหญ้าเป็นอาหาร ชอบตระเวนย้ายถิ่นหากินไปตามแหล่งที่มีอาหารสมบูรณ์ มักพบบินตามกันไปเป็นฝูง มีการผสมพันธุ์ตลอดทั้งปี ทำรังโดยนำหญ้ามาสานกันเป็นก้อนอยู่ตามกิ่งไม้และต้นไม้ โดยปากรังอยู่ด้านล่าง
กระจายพันธุ์อยู่ในเขตร้อนของซีกโลกเก่า และประเทศออสเตรเลีย พบทั้งหมด 141 ชนิด ใน 29 สกุล (ดูในตาราง) พบในประเทศไทย 8 ชนิดได้แก่

**อ้างอิง**

**แหล่งข้อมูลอื่น**
หมวดหมู่:นกเกาะคอน
หมวดหมู่:นกแบ่งตามวงศ์